**צ' ק-ליסט למרחב מכיל במפעל – צופים לכל**

מרחב חינוכי מכיל הינו סביבה שמאפשרת הזדמנויות שוות בערכן ובתוכנן למגוון של חניכים/ות ולמגוון של צרכים, על מנת ליצור חוויות צופיות, אישיות וקבוצתיות משמעותיות. אלו באים לידי ביטוי בעיצוב סביבה אוניברסלית העונה על קשת של צרכים, לצד הטמעת תפיסה מכילה והוליסטית, הרואה במגוון נכס ומשרישה זאת בלוח הזמנים ובהתנהלות הצופית.

רכז/ת יקר/ה,

מסמך זה יכיל מדדים המתייחסים לעשייה מכילה ומותאמת לבחינה של תהליך ההכנה והמפעל עצמו, על מנת להצליח לבנות תהליך מיטיב וחיוני הפותח את המפעל למגוון של חניכים/ות, וגם להצליח להעביר את הכלים לבעלי/ות התפקידים האמונים על החינוך בשבט.

ככלל, אנו רואות את תפקיד הרכז/ת כמתווה ומלווה את התהליכים בשותפות עם בעלי/ות התפקידים בהנהגה, והאחריות על קיומם והצלחתם היא בחזקת כלל השותפים/ות הלוקחים/ות חלק פעיל בעשיית ההכלה.

**מדדים לבחינה של מרחב מכיל במפעל**

|  |  |  |  |  |  |
| --- | --- | --- | --- | --- | --- |
| **תהליך החשיבה והתכנון של המפעל** | | | | | |
| מדד | שותפים/ות | כלים | מלא | חלקי | כלל לא |
| מטרות המפעל הן חלק מתפיסת ההכלה והתאמה למגוון של צרכים | צוות הנהגה, מעגל מרכזים/ות ודרג מתנדב |  |  |  |  |
| תפיסת המפעל המכיל לא תלויה רק במגוון החניכים/ות שנמצאים/ות בשבט, אלא פועלת על פי חזון ערכי חינוכי של הכלה | צוות הנהגה, מעגל מרכזים/ות ודרג מתנדב |  |  |  |  |
| שימוש בטופס אישור תוכניות אחיד ומתוקף המכיל נקודות לחשיבה המתייחסות לחניכים/ות עם צרכים אחרים | מלווי/ות ומרכזי/ות השבטים ורכז/ת המפעלים |  |  |  |  |
| מועבר תוכן אודות מפעל מכיל טרם קביעת מתווה המפעל לכלל המעגלים הרלוונטיים (ראי גאנט צופים לכל) | צוות הנהגה, מעגל מרכזים/ות ודרג מתנדב | יחידות מגאנט צופים לכל |  |  |  |
| בניית מתווה מפעל גמיש המכיל כמה אפשרויות לאתגר וחוויה קבוצתית, השוות בערכן אבל מותאמות למספר דרגות מאמץ | מנהלי/ות המפעל ומרכזי/ות השבטים |  |  |  |  |
| עבודה במקביל למיפויים השבטיים המתייחסים לצרכים אחרים של חניכי/ות השבט ולאתר את השבטים בהם נדרשת יותר עזרה או התאמות | מרכזי/ות השבטים | מיפויים שבטיים |  |  |  |
| הכרות ועבודה על פי רשימת המסלולים הנגישים המאושרת על ידי התנועה | מנהלי/ות המפעל ומרכזי/ות השבטים | רשימת המסלולים הנגישים |  |  |  |
| בחירת המסלולים לטיול היא בהתייחסות לצרכים המגוונים בשבט ולסרגל המאמצים | מרכזי/ות השבטים |  |  |  |  |
| מרכז/ת השבט מאתר את הצרכים הדורשים שימוש בציוד הנגשה | מרכזי/ות השבטים |  |  |  |  |
| צוות ההנהגה לוקח חלק אינטגרלי בליווי התהליך המכיל וקביעת מדדים בהתאם לצרכי השבטים ובחיבור לתהליך השנתי | צוות ההנהגה |  |  |  |  |
| רכז/ת צופים לכל עובד/ת בשיתוף ובסינכרון עם רכז/ת המפעלים ההנהגתי/ת | רכז/ת מפעלים הנהגתי/ת |  |  |  |  |
|  |  |  |  |  |  |
|  |  |  |  |  |  |
| **תהליך ההוצאה לפועל של המפעל** | | | | | |
| מדד | שותפים/ות | כלים | מלא | חלקי | כלל לא |
| מתבצעות שיחות הכנה וחיבור לטיול עם החניכים/ות עם צרכים אחרים והוריהם/ן על מנת לאפשר סינגור עצמי וחופש בחירה | מרכזי/ות השבטים ודרג מתנדב |  |  |  |  |
| מתקיימת הכנה הוליסטית לקבוצות החניכים/ות בשבטים על מנת לצמצם מרחב זרות (הכנה רב חושית, מגוונת, שימוש בספר טיול, חוזה חברתי) | מרכזי/ות השבטים | ראו גאנט צופים לכל |  |  |  |
| בנייה או תיקוף של סרגל המאמצים האישי והקבוצתי בשיתוף של צוות ההדרכה והחניכים/ות | מרכזי/ות השבטים |  |  |  |  |
| מסלולי הטיולים ממופים על בסיס נקודות אתגר רלוונטיות המאפשרות גמישות על פי סרגל המאמצים של החניכים/ות (נקודות יציאה ופינוי במסלול, חלקים מאתגרים וכו') | מרכזי/ות השבטים וצוותי ההדרכה |  |  |  |  |
| לוח הזמנים לקראת המפעל מרווח ומאפשר קיום תהליכים מותאמים עם צוותי ההדרכה והחניכים/ות | מרכזי/ות השבטים |  |  |  |  |
| הזמנת ציוד ההנגשה ברשות ובאחריות מרכז/ת השבט | מרכזי/ות השבטים | מערכת הקריאות |  |  |  |
| צוותי ההדרכה שותפים ומחוברים למתווה הטיול הראשוני על מנת לייצר תקשורת פתוחה והבנה של כלל הצרכים והמשתנים הדרושים לקביעת מתווה המפעל | מרכזי/ות השבטים |  |  |  |  |
| תיקי הטיול של כלל צוותי ההדרכה מותאמים לכלל צרכי החניכים/ות, בדגש על אופן ההעברה והגיוון במתודיקה | מנהלי/ות המפעל ומרכזי/ות השבטים | עקרונות העבודה התאמת פעולה, משפחת המתודות |  |  |  |
| התדריך החינוכי והבטיחותי יכלול מטרות השתלבות והכלה, וכן גם פרקטיקות ודפוסי התמודדות בתחום | צוות ההנהגה ומרכזי/ות השבטים |  |  |  |  |
| מידע אודות המפעל מופץ בכמה נתיבי תקשורת בהתאמה למגוון האוכלוסייה בקהילת השבט (שפות, פלטפורמה..) | מנהלי/ות המפעל ומרכזי/ות השבטים |  |  |  |  |
| קבוצת החניכים/ות מוכשרת ומוכנה לתפעול והובלה של טרקר | מרכזי/ות השבטים ומובילי/ות טרקר | פעילות הכנה לקראת טיול עם טרקר |  |  |  |
| חברי/ות השכב"ג הם/ן חלק **מצוות** בתפעול המפעל, ובעלי/ות תפקיד משמעותי | מרכזי/ות השבטים ומנהלי המפעל |  |  |  |  |
| מסגרות החוץ מוזמנות לקחת חלק פעיל במפעל | מרכזי/ות השבטים ומנהלי/ות המפעל |  |  |  |  |
| חיבור איש הקשר הרלוונטי מהרשות לפרטי המפעל, וחשיבה על שיתופי פעולה | מרכזי/ות השבטים ואנשי הקשר ברשויות |  |  |  |  |
|  |  |  |  |  |  |
|  |  |  |  |  |  |
| **התחקיר למפעל** | | | | | |
| מדד | שותפים/ות | כלים | מלא | חלקי | כלל לא |
| לו"ז הטיול יהיה מרווח וגמיש עם אפשרות להתאמות קבוצתיות ואישיות | מרכזי/ות השבטים ומנהלי המפעל |  |  |  |  |
| טופס תחקיר אינטגרטיבי בהתייחסות לעשייה בתחום הצרכים האחרים | צוות ההנהגה |  |  |  |  |
| מרכז/ת השבט מתייעצ/ת עם רכז/ת צופים לכל על חיבור התחקיר לצרכי החניכים/ות | מרכזי/ות השבטים |  |  |  |  |
| נתוני התחקירים מתרכזים למסמך מעקב וניטור הנהגתי | מנהלי המפעל ומלווי/ות השבטים |  |  |  |  |
| מנהלי/ות המפעל מחוברים/ות למטרות ההכלה ופועלים/ות לפיהן בגזרתם | מנהלי/ות המפעל |  |  |  |  |
| מנהלי/ות המפעל מכירים/ות את צרכי החניכים/ות | מנהלי/ות המפעל ומרכזי/ות השבטים |  |  |  |  |
| בעלי/ות התפקידים/ות מכירים/ות את אופן התפעול של ציוד ההנגשה | מרכזי/ות השבטים ורכז/ת צופים לכל מרחבי/ת |  |  |  |  |
| מרכז/ת השבט והדרג המתנדב מכירים/ות את הנהלים להשאלת ציוד הנגשה (לינק לחוברת להנהגות) | מרכזי/ות השבטים והדרג המתנדב | חוברת באוגדן התנועתי |  |  |  |
|  |  |  |  |  |  |
|  |  |  |  |  |  |
| **המפעל עצמו** | | | | | |
| מדד | שותפים/ות | כלים | מלא | חלקי | כלל לא |
| חניון/חלל משולט, מואר, מתוחם, נגיש וסלול | מרכזי/ות השבטים ומנהלי/ות המפעל |  |  |  |  |
| הורים ובעלי/ות תפקידים זמניים במפעל מחוברים/ות לתפיסה ולדרכי ההתמודדות עם החניכים/ות | מרכזי/ות השבטים ודרג מתנדב |  |  |  |  |
| המפעל מאפשר חוויה קבוצתית ומחברת של כלל החניכים/ות בתוך קבוצת השווים ומחוצה לה עם באי השבט | מרכזי/ות השבטים |  |  |  |  |
| מתחמי השינה נמצאים באזור שקט, בקירוב לתשתיות החניון ולבוגרי המפעל | מרכזי/ות השבטים ומנהלי/ות המפעל |  |  |  |  |
| עמדות להגשת מזון או דוכנים נגישים ומותאמים לגבהים שונים ולמשתמשים/ות בכיסאות גלגלים | מרכזי/ות השבטים ומנהלי/ות המפעל |  |  |  |  |
| חניכים/ות חווים אתגר והצלחה במרחב המפעל | מרכזי/ות השבטים ומנהלי/ות המפעל |  |  |  |  |
| אקלים חינוכי המאפשר מגוון (דגש על רעש, גירויים, איזורים שקטים, אינטראקציות ועוד) | מרכזי/ות השבטים ומנהלי/ות המפעל |  |  |  |  |
| מרחב בטוח המאפשר התייחסות להתנהגויות לא מותאמות או נורמטיביות ושימוש בכלים מתאימים | מרכזי/ות השבטים ומנהלי/ות המפעל |  |  |  |  |
|  |  |  |  |  |  |
|  |  |  |  |  |  |
| **סיכום המפעל** | | | | | |
| מדד | שותפים/ות | כלים | מלא | חלקי | כלל לא |
| צוות ההדרכה מסכם את המפעל ומתקף את ציר ההתפתחות של החניכ/ה והקבוצה | מרכזי/ות השבטים |  |  |  |  |
| הורי החניכ/ה מחוברים/ות לנעשה במפעל (אתגרים וחוזקות) | מרכזי/ות השבטים ודרג מתנדב |  |  |  |  |
| החניכים/ות חווים את דעתם כחלק מתהליך סיכום הטיול והסקת מסקנות | מרכזי/ות השבטים ומנהלי/ות המפעל |  |  |  |  |
| ציוד ההנגשה הוחזר בשלמותו ותקינותו | מרכזי/ות השבטים |  |  |  |  |
| חזרה למיפויים השבטיים והבנה של חסמים וקשיים בהשתתפות חניכים/ות במפעל | מלווי ומרכזי/ות השבטים |  |  |  |  |
| הועלו נקודות לשיפור ושימור בתחום המפעל המכיל כחלק מסיכום המפעלים ההנהגתי | צוות ההנהגה |  |  |  |  |
|  |  |  |  |  |  |
|  |  |  |  |  |  |

**דגשים נוספים בהתייחסות לכל מפעל**

טיולי פתיחת שנה

* יצירת מיפוי שבטי ראשוני על מנת להכיר את כלל החניכים/ות והצרכים האחרים בשבט, ולקחת אותם בחשבון בתכנון הטיול
* במידה ועתיד להיות שימוש בטרקר בטיול יש לאשר את המסלול מול רכז/ת צופים לכל המרחבית בתהליך תכנון הטיול
* פתיחת קריאה להזמנת ציוד הנגשה ע"י מרכז/ת השבט – בהתאם לצורך
* איתור מרכזים/ות חדשים/ות או וותיקים/ות שזקוקים/ות לליווי מעמיק של רכז/ת צופים לכל בתהליך תכנון הטיול בהתייחסות לצרכי החניכים/ות בשבט

חנוכה דרום

* העברת פעולות שכבה המתייחסות לחוויה השכבתית המגוונת בטיול המאתגר (שימו לב לחוברת ההכנה של המרחב החינוכי לקראת חנוכה)
* מיפוי צרכי הנגשה והתאמה והעברתם לתנועה בשלב שליחת ההערות על טיוטות מתווי הטיולים ההנהגתיים
* פתיחת קריאה להזמנת ציוד הנגשה ע"י מרכז/ת השבט – בהתאם לצורך
* תהליך הכנה מעמיק המותאם לחניכים/ות לקראת היציאה לטיול – אריזה משותפת, התנסות בבישול צופי, בהתארגנות אישית וקבוצתית.
* קיום שיחת אישית עם החניכ/ה והוריו/ה על מנת להעביר את כלל המידע בנוגע לטיול, וחשיבה משותפת על האתגרים וההתמודדויות שעשוי לפגוש בטיול, ולאפשר בחירה של האופן שרוצה לקחת חלק.
* התייחסות בתדריך בטיחות ומרחב בטוח לפרקטיקות התמודדות עם התנהגויות מאתגרות במהלך הטיול, ובפרט לפרוטוקול טיפול באירועים לא נורמטיביים
* קיום שיח מקדים עם מרכז/ת השבט ומדריכ/ת שכבה משתלבת ביחס להתמודדות בטיול, ציפיות וחששות שלהם/ן, מידע חשוב שנכיר ביחס לשכבה ולחניכ/ה המשתלבת.

פורימון

* הפצה של מתקנים צופיים נגישים
* חשיבה על תחנות נגישות בתוכן הפעילות שלהן למגוון רחב ככל האפשר
* פתיחת קריאה להזמנת ציוד הנגשה ע"י מרכז/ת השבט – בהתאם לצורך
* העברה של תוכן לבעלי/ות התפקידים העוסק בדרכים לתכנון והקמה של אירוע בעיצוב אוניברסלי
* חיבור ושותפות של עמותות או ארגונים חיצוניים בקהילת השבט לאירוע הפורימון
* מפת אירוע לדוגמא הכוללת אלמנטים הנותנים מענה לאוכלוסיות מגוונות (פינות שקטות רחוקות ממערכות ההגברה, שילוט בכל המתחם במספר שפות, הוראות והסברים בכניסה לכל מתקן, דוכנים בגובה שמאפשר גישה לחניכים/ות בכיסאות גלגלים או מהשכבות הצעירות ועוד)
* העברת המידע וצמצום מרחב זרות לחניכים/ות ולהוריהם/ן לקראת המפעל, ותכנון של שעות הגעה וסיבוב משותף בפורימון
* העברת נקודת מבט המתייחסת ל"פטור מתור"
* תורים קצרים – יכול להיווצר קושי עבור חלק מהחניכים/ות הזכאים ל"פטור מתור" בכל הנוגע להמתנה בתורים ארוכים ומבולגנים. ישנן כמה אפשרויות-   
  -לקבוע לכל תחנה מספר אנשים מראש שיכולים לעמוד בתור בבת אחת, על מנת לצמצם את הלחץ.   
  - לחלק בתחילת התור מספרים לילדים/ות כך שיוכלו לחכות מחוץ לתור עד שיגיע תורם/ן לתחנה.   
  -כמו כן, אפשר לקבוע עם החניכים/ות סמוך לשעות בהן אנו עוצרים את פעילות המתקנים לטובת התרעננות ותיקוני בנייה, וכך להבטיח שיהיו ראשונים בתור מבלי ליצור תחושת "העדפה" או החרגה.

יום צופה

* חשיבה מקדימה על התאמה של מעברי הדרגה לחניכים/ות עם צרכים אחרים
* במידה ועתיד להיות שימוש בטרקר במפעל יש לאשר את מתווה השימוש בו (במידה אם בחניון או במסלול הליכה) מול רכז/ת צופים לכל מרחבית
* פתיחת קריאה להזמנת ציוד הנגשה ע"י מרכז/ת השבט – בהתאם לצורך

פסח

* בניית מתווה טיולים שבטיים והנהגתיים גמישים המתייחסים לצרכים המגוונים של החניכים/ות בשכבות הגיל
* במסגרת תדריך בטיחות ומרחב בטוח למרכזים/ות, העברה של פרוטוקול טיפול בהתנהגויות לא מותאמות של חניכים/ות עם צרכים אחרים
* במידה ועתיד להיות שימוש בטרקר בטיול יש לאשר את המסלול מול רכז/ת צופים לכל המרחבית בתהליך תכנון הטיול
* פתיחת קריאה להזמנת ציוד הנגשה ע"י מרכז/ת השבט – בהתאם לצורך

טקסים שבטיים

* הכנה מקדימה של החניכים/ות ביחס לתוכן שעתיד לעבור בטקס
* במידה ומדובר בנושאים שעשויים להיות מציפים או מורכבים עבור החניכים/ות (טקסי ימי הזיכרון למשל) יש להכין ולהתייעץ על כך עם החניכים/ות והוריהם/ן לפני הפעולה
* תזמון ההגעה של חניכים/ות שעשויים/ות להתקשות בהמתנה ממושכת למתחם הטקס סמוך לשעת ההתחלה הריאלית